३. एहि तरहें अनन्त ब्रह्माण्ड केँ अथवा महामहिमामयी स्वरूपाशक्ति श्री सीताजी केँ स्वामी श्री रामजी ताकि-ताकि कय विलाप करैत छथि। मानू कोनो महाविरही आ अत्यन्त कामी पुरुष होइथ! पूर्णकाम, आनन्दक राशि, अजन्मा आर अविनाशी श्री रामजी मनुष्य जेहेन चरित्र कय रहला अछि।
 ४. आगू गेलापर हुनका गृध्रपति जटायु घायल अवस्था मे पड़ल देखेलाह। हुनका सँ सब हाल आ रावण द्वारा सीताक हरण करबाक बात ओ सुनलनि। जटायु श्री रामजीक चरणक स्मरण कय रहल छलथि, जाहि मे ध्वजा, कुलिश आदिक रेखा (चिह्न) सब अंकित अछि।
 छंद :
जय राम रूप अनूप निर्गुन सगुन गुन प्रेरक सही।
 पाथोद गात सरोज मुख राजीव आयत लोचनं।
 हे रामजी! अपनेक जय हो। अपनेक रूप अनुपम अछि। अपने निर्गुण थिकहुँ। सगुण थिकहुँ। आर सत्यहि सब गुण केर ओ माया केर प्रेरक सेहो थिकहुँ। दस सिरवाला रावण केर प्रचण्ड भुजा सब केँ खंड-खंड करबाक लेल प्रचण्ड बाण धारण करयवला, पृथ्वी केँ सुशोभित करयवला, जलयुक्त मेघ केर समान श्याम शरीरवला, कमल केर समान मुख आर लाल कमल केर समान विशाल नेत्रवला, विशाल भुजावला आर भव-भय सँ छोड़बयवला कृपालु श्री रामजी केँ हम नित्य नमस्कार करैत छी।
 बलमप्रमेयमनादिमजमब्यक्तमेकमगोचरं।
 जे राम मंत्र जपंत संत अनंत जन मन रंजनं।
 अपने अपरिमित बलवाला छी, अनादि, अजन्मा, अव्यक्त (निराकार), एक अगोचर (अलक्ष्य), गोविंद (वेद वाक्य सब द्वारा जानय योग्य), इंद्रिय सब सँ अतीत, जन्म-मरण, सुख-दुःख, हर्ष-शोकादि द्वंद्व सब केँ हरयवला, विज्ञान केर घनमूर्ति आर पृथ्वीक आधार छी तथा जे सन्त राम मंत्र केँ जपैत छथि, ताहि अनन्त सेवक लोकनि केर मोन केँ आनन्द दयवला छी। ओहि निष्कामप्रिय निष्कामजन सभक प्रेमी अथवा हुनका प्रिय तथा काम आदि दुष्ट दुष्ट वृत्ति सभक दल केर दलन करयवला श्री रामजी केँ हम नित्य नमस्कार करैत छी।
 जेहि श्रुति निरंजन ब्रह्म ब्यापक बिरज अज कहि गावहीं।
 सो प्रगट करुना कंद सोभा बृंद अग जग मोहई।
 जिनका श्रुति सब निरंजन (माया सँ परे), ब्रह्म, व्यापक, निर्विकार आर जन्मरहित कहिकय गान करैत छथि; मुनि जिनक ध्यान, ज्ञान, वैराग्य आर योग आदि अनेक साधन कयकेँ पबैत छथि; वैह करुणाकन्द, शोभाक समूह (स्वयं श्री भगवान्) प्रकट भ' कय जड़-चेतन समस्त जगत् केँ मोहित कय रहल छथि। हमर हृदय कमल केर भ्रमर रूप हुनक अंग-अंग मे बहुतो रास कामदेव सभक छवि शोभा पाबि रहल अछि।
 जो अगम सुगम सुभाव निर्मल असम सम सीतल सदा।
 सो राम रमा निवास संतत दास बस त्रिभुवन धनी।
 जे अगम आर सुगम छथि, निर्मल स्वभाव छन्हि, विषम आर सम छथि आर सदैव शीतल (शांत) छथि; मन आ इंद्रिय केर सदा वश मे करैत योगी बहुते साधन कयला पर जिनका देखि पबैत छथि - वैह तीनू लोक केर स्वामी, रमानिवास श्री रामजी निरंतर अपन दास सभक वश मे रहैत छथि। वैह हमर हृदय मे निवास करथि, जिनकर पवित्र कीर्ति आवागमन केँ मेटबयवला अछि।
 अखंड भक्ति केर वर माँगिकय गृध्रराज जटायु श्री हरिक परमधाम केँ चलि गेलाह। श्री रामचंद्रजी हुनक दाहकर्म आदि सब क्रिया आदि यथायोग्य अपनहि हात सँ कयलनि।
 ८. श्री रघुनाथजी अत्यन्त कोमल चित्तवाला, दीनदयालु आर बिना कारणे कृपालु छथि। गिध (पक्षियहु मे) अधम पक्षी आर मांसाहारी छलथि, हुनको ओ वैह दुर्लभ गति देलनि जे योगीजन माँगैत रहैत छथि। शिवजी कहैत छथि - हे पार्वती! सुनू, ओ लोक अभागल अछि जे भगवान् केँ छोड़िकय विषय सब सँ अनुराग करैत अछि।
 १०. श्री रामजी अपन धर्म (भागवत धर्म) कहिकय हुनका बुझौलनि। अपन चरण मे प्रेम देखि हुनकर मोन केँ बहुत नीक लगलनि। तदनन्तर श्री रघुनाथजीक चरणकमल मे सिर नमा ओ अपन गति (गंधर्व केर स्वरूप) पाबि आकाश मे चलि गेल।
 हरिः हरः! ! 